चितवनको कालिका नगरपालिका वडा नं ५ स्थित खगेरी पुल नजिकै मोटरसाइकल दुर्घटनामा एक जनाको मृत्यु भएको छ। भरतपुरबाट पदमपुरतर्फ जाने भित्रीसडकखण्डमा ना ४२ प ७५९० नम्बरको मोटरसाइकल र विपरीत दिशाबाट आउँदै गरेको ना ३५प ६४७३ स्कुटर एकआपसमा ठक्कर खादा सो दुर्घटना हुनपुगेकाे हाे ।
दुर्घटनामा परी ना ४२ प ७५९० नम्बरको मोटरसाइकल पछाडि बस्ने बारा कलैया नगरपालिका–५ का २२ वर्षीय सोनु गुप्ताको मृत्यु भएको जिल्ला प्रहरी कार्यालय चितवनले जनाएको छ ।
उपचारका क्रममा साँझ ७ बजेर पाँच मिनेटको समयमा चितवन कलेज अफ मेडिकल साइन्समा मृत्यु भएको जनाईएकाे छ । उक्त मोटरसाइकलका चालक भरतपुर–३ का २३ वर्षीय अमितकुमार गुप्ताको सोही कलेजमा उपचार भइरहेको छ ।
दुर्घटनामा स्कुटी चालक भरतपुर– १५ की २५ वर्षीया नीलम गुरुङ र पछाडि बस्ने उनकी छोरी नौ वर्षीया प्रसन्ना गुरुङ घाइतेसमेत भएका छन् । उनीहरुको भने भरतपुर अस्पतालमा उपचार भैईरहेकाे प्रहरीले बताएका छन् ।
पछिल्लो चुनावमा पराजित नेकपाका नेता वामदेव गौतमलाई ‘जसरी पनि’ सांसद बनाउन उनको पार्टी प्रयासरत छ । वामदेवका लागि डोल्पामा ठाउँ ‘खालि गराउन’ खोजियो । तर, त्यहाँका कार्यकर्ताले मानेनन् ।
अब पार्टीको ध्यान बाँके– ३ मा केन्द्रित भएको छ । त्यो मिलाइदिन महासचिव विष्णु पोडेल लागिपरेका छन् । पौडेलले बाँके– ३ का सांसद नन्दलाल रोकायालाई शुक्रबार बोलाएर ‘ठाउँ खालि गरिदिन’ आग्रह गरेका छन् ।
रोकायाले यसको पुष्टि पनि गरेका छन् । पार्टीले राष्ट्रिय आवश्यकता ठानेर आधिकारिक निर्णय गरेमा सोच्न सकिने जवाफ उनले पौडेललाई दिएका छन् । ‘वामदेवजीलाई संसदमा ल्याउनैपर्ने राष्ट्रिय आवश्यकता हो भने र त्यसमा पार्टीले निर्णय गर्छ भने म छोड्छु,’ उनले भने– ‘व्यक्तिगत हिसाबले म छोड्न तयार छैन तर पार्टीले निर्णय गरे छोड्छु ।’